Eques aeneus (poema)
Haec pagina de poemate Puschkin explicat. Si monumentum ipsum quaeris, vide Eques aeneus. Eques aeneus (fabula Petropolitana) (Russice Медный всадник: петербургская повесть) est poema epicum Alexandri Puschkin, autumno anni 1833 in Boldino vico scriptum. Dimetro iambico (vel iambo quadrupede, ut hodie dicitur) compositum est; 476 versus habet. Poematis prooemium anno 1834 editum est; poema totum post mortem Puschkin, anno 1837, multis versibus a Basilio Žukovskij editore censurae causa mutatis, typis datum est; solum anno 1904 textus auctoris editus est.